
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων συμβούλου του Πρωθυπουργού. 1 
Ανάθεση αρμοδιοτήτων στην Επιτροπή Πιστωτικών 


και Ασφαλιστικών Θεμάτων. 2 

ΑΠΟΦΑΣΕΙ Σ 

Αριθμ. Υ 461. (1) 


Ανάθεση καθηκόντων συμβούλου του Πρωθυπουργού. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου έβδομου του Ν. 3839/2010 
«Σύστημα επιλογής προϊσταμένων οργανικών μονάδων 
με αντικειμενικά κριτήρια - Σύσταση Ειδικού Συμβουλίου 
Επιλογής Προϊσταμένων (ΕΙ.Σ.Ε.Π.) και λοιπές διατάξεις» 
(ΦΕΚ Α' 51). 

2. Την ανάγκη εξασφάλισης συμβουλευτικών υπηρε¬ 
σιών υψηλού επιπέδου προς τον Πρωθυπουργό και την 
Κυβέρνηση για θέματα υγείας και παιδείας και ιδίως 
θέματα που άπτονται της ιατρικής επιστήμης, σχετικών 
επιστημονικών, ερευνητικών και εκπαιδευτικών δραστη¬ 
ριοτήτων και της τριτοβάθμιας εκπαίδευσης. 

3. Το γεγονός ότι είναι κρίσιμης σημασίας οι εν λόγω 
συμβουλευτικές υπηρεσίες να παρέχονται από φυσικά 
πρόσωπα, τα οποία, αφενός συνδυάζουν την διεθνή 
εμπειρία και γνώση και αφετέρου χαίρουν εξαιρετικής 
αναγνώρισης στην Ελλάδα και στη διεθνή ακαδημαϊκή 
και επιστημονική κοινότητα. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αναθέτουμε στον Χριστόδουλο Στεφανάδη του Ισι¬ 
δώρου (Α.Δ.Τ.: ΑΕ 077228) καθήκοντα συμβούλου του 
Πρωθυπουργού επί θεμάτων υγείας και παιδείας, για 
το χρονικό διάστημα ενός έτους από τη δημοσίευση 
της παρούσας. 


Για τις προβλεπόμενες υπηρεσίες που θα προσφέρει 
ο Χριστόδουλος Στεφανάδης δεν θα χορηγηθεί αμοιβή, 
δεδομένου ότι ο ίδιος επιθυμεί να προσφέρει δωρεάν 
τις παραπάνω υπηρεσίες. 

Ο ανωτέρω υποχρεούται να παρέχει τις υπηρεσίες 
του στον Πρωθυπουργό, στους συμβούλους και συνερ¬ 
γάτες των εις τον Πρωθυπουργό υπαγομένων υπηρε¬ 
σιών, καθώς και σε πρόσωπα υποδεικνυόμενα από τον 
Πρωθυπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 
-♦- 

Αριθμ. πράξ. 2673/30.5.2014 (2) 

Ανάθεση αρμοδιοτήτων στην Επιτροπή Πιστωτικών 
και Ασφαλιστικών Θεμάτων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του ν. 1266/1982 «Όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» (ΦΕΚ Α' 81), 
β) τον α.ν. 1611/1950 «Περί καταθέσεων Νομικών Προ¬ 
σώπων Δημοσίου Δικαίου και Ασφαλιστικών Ταμείων» 
(ΦΕΚ Α' 304), όπως ισχύει, και ιδίως το άρθρο 2 αυτού, 
γ) την εκδοθείσα δυνάμει της εξουσιοδοτικής διά¬ 
ταξης του άρθρου 2 παρ. 1 του ως άνω αναγκαστικού 
νόμου απόφαση Νομισματικής Επιτροπής 1286/9/12.7.1963 
«Χορήγησις δανείων υπό των Ασφαλιστικών Ταμείων και 
λοιπών Δημοσίων Οργανισμών προς τους υπαλλήλους, 
τους ησφαλισμένους ή τους συνταξιούχους των, προς 
κάλυψιν εκτάκτων περιστατικών του βίου αυτών», όπως 
ισχύει, με την οποία καθορίζονται οι γενικοί όροι και 
προϋποθέσεις των εν λόγω δανείων, 
δ) ότι από τις διατάξεις της παρούσας πράξης δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Να αναθέσει στην Επιτροπή Πιστωτικών και Ασφα¬ 
λιστικών Θεμάτων την αρμοδιότητα για την έκδοση 
κανονιστικών αποφάσεων σχετικά με τη χορήγηση δα¬ 
νείων από τα Ασφαλιστικά Ταμεία και τους λοιπούς 
Δημόσιους Οργανισμούς προς τους υπαλλήλους, τους 
ασφαλισμένους ή τους συνταξιούχους των, προς κά¬ 
λυψη εκτάκτων περιστατικών του βίου αυτών καθώς 
και ειδικών εγκριτικών αποφάσεων για την αποδέσμευ¬ 
ση διαθεσίμων των κατά την έννοια του άρθρου 1 του 
Α.Ν. 1611/1950 δημοσίων οργανισμών (προς παροχή δα¬ 


νείων στα προαναφερόμενα πρόσωπα ή προς διενέρ¬ 
γεια επενδύσεων, οι οποίες δεν πληρούν τους προβλε- 
πόμενους από ειδικές διατάξεις της νομοθεσίας περί 
επενδύσεων δημοσίων οργανισμών όρους), εξαιρουμέ- 
νων των φορέων που υπάγονται στο πεδίο εφαρμογής 
του ν. 3586/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

